《蝶恋花·城上斜阳依碧树》
清代·庄棫

城上斜阳依碧树。门外斑骓，见了还相顾。玉勒珠鞭何处住？回头不觉天将暮。
风里馀花都散去。不省分开，何日能重遇？凝睇窥君君莫误，几多心事从君诉。

作者简介：庄棫（1830——1878 ），字中白，一字利叔，清代词人，学者，号东庄，又号蒿庵。丹徒人，生于道光十年（1830）。光绪四年（一八七八）卒。享年四十九岁。著有《蒿庵遗稿》，词甲、乙稿及补遗附焉。